b'\n_START_ARTICLE_\nJermaine Anderson\n_START_SECTION_\nSveu\xc4\x8dili\xc5\xa1te\n_START_PARAGRAPH_\nAnderson je zavr\xc5\xa1io srednju \xc5\xa1kolu u SAD-u, nakon \xc4\x8dega je studirao na sveu\xc4\x8dili\xc5\xa1tu Fordham. Na zavr\xc5\xa1noj, \xc4\x8detvrtoj godini (2006./2007.) u 27 utakmica prosje\xc4\x8dno je na parketu provodio 35.3 minute, ubacivao 14.5 poena (44.7\xc2\xa0% dvice, 31.7\xc2\xa0% trice, 92% sl. bacanja) uz 3.5 skokova, tri asistencije i 1,3 ukradene lopte.\n_START_SECTION_\nEuropa\n_START_PARAGRAPH_\nU Njema\xc4\x8dku je stigao 2007. potpisav\xc5\xa1i za Brose Baskets. Ondje je ujedno nastupao u ULEB kupu, no imao je malu minuta\xc5\xbeu i nejaku statistiku. U sezoni 2007./08. stoga prelazi u T\xc3\xbcbingen, gdje igra 15 utakmica prosje\xc4\x8dno po 31.21 minutu i ubacuje 13.9 poena (45\xc2\xa0% dvice, 57\xc2\xa0% trice, 90\xc2\xa0% sl. bacanja) uz 2.9 skokova, 2.6 asistencija i 0.7 ukradenih lopti. Sljede\xc4\x87e sezone je u 34 utakmice prosje\xc4\x8dno igrao 32.2 minute, a postizao 12.8 poena (49% dvice, 30\xc2\xa0% trice, 90% sl. bacanja) uz tri skoka, 3.6 asistencija i jednu ukradenu loptu. 3. srpnja 2007. prelazi u hrvatskog NLB liga\xc5\xa1a Cedevitu Zagreb.\n_START_SECTION_\nKanadska reprezentacija\n_START_PARAGRAPH_\nAnderson je kanadski reprezentativac od 2004. godine. Vrhunac su mu bile FIBA sjeverno-ameri\xc4\x8dke kvalifikacije 2007. u Las Vegasu, kada je kao prvi razigrava\xc4\x8d igrao svih osam utakmica uz prosjek od 9.1 poena (42.6\xc2\xa0% dvice i 40\xc2\xa0% trice), 3.4 skoka i 1.4 asistencije za 28.5 minuta po utakmici.'